Det vurderer cheføkonom hos Arbejdernes Landsbank, Lone Kjærgaard. I 2009 blev der sat 493 huse på tvangsauktion. I år er december ikke opgjort, men det forventes, at antallet ender på omkring 550. Lone Kjærgaard peger på flere årsager til stigningen: - Arbejdsløsheden har gennem 2010 været stigende. En anden væsentlig årsag er, at boligmarkedet står i stampe: Priserne er faldet, og samtidig er det svært at få solgt sit hus, siger cheføkonom Lone Kjærgaard. På landsplan har antallet af tvangsauktioner ikke været så voldsomt siden 1995. Danmarks Statistik har kun opgjort tallene pr. region siden 2007, men Lone Kjærgaard skønner, at Nordjylland også oplever det højeste antal tvangsauktioner i 15 år.

Referat:
Antallet af tvangsauktioner i Nordjylland er steget kraftigt. Hele 10 procent flere huse er sat på tvangsauktion i år end sidste år.
 

 